Tiener skiet vriend glo doodŉ Tiener van KwaZulu-Natal is in hegtenis geneem nadat hy glo sy vriend per ongeluk doodgeskiet het. Kaptein Thulani Zwane, ŉ polisiewoordvoerder, het Maandag gesê die 13-jarige tiener van Umlazi, suid van Durban, is Vrydag in hegtenis geneem. “Die seun het vir sy vriend, Siyabonga Madela (14), ŉ geweer gewys toe dit afgegaan en Madela in die kop getref het,” het Zwane gesê. Madela is onderweg na die hospitaal dood. Die polisie het beslag gelê op die vuurwapen. Die seun word van moord aangekla en moet vandag in die Umlazi-landdroshof verskyn.